非有长年累世之恩也，而能使其民，像而祀之，百千年来，思慕王者，不绝于口。——《望岳——历史深处的生祠》连载6
、靖江县生祠镇岳忠武王祠碑记
（下）
钱振锽
（汪藻）
乃若世之异说，则可恨矣。自宋名人孙觌、汪藻、叶适，于王皆有谤言；明邱浚谓王未必能恢复，桧有功宋室，盖适之唾也。而我朝自道光来，介鳞之族，朋飞刺天，朝议主和不主战。于是塑气求食者，多抑王赞桧。抑王则曰：“宋史载王战绩不实。”赞桧则曰：“外交之良。”呜呼!颠倒色臭，变乱是非，出于识字人之口！元黄安得不易位，介鳞安得不得不食人，生民安得不为鱼肉乎?!
孟子曰：“我亦欲正人心，熄邪说，距诐行，放浮辞，诚不得已也。”虽然，吾之于王，犹不止此。孙、吴之智，关、张之勇，古固有之，而不足以与王拟。王之忠君守法，纯臣之节也；王之师出以律，仁人之事也。武人有其功而无其心，儒者有其心而无其事。古制文武合一，王之行谊，王之用心，正当从祀孔子。非独不佞之言，明崇祯朝徽州监生江旭奇奏请之，(并诸葛亮、张巡)国朝儒者陆世仪言之，(并关羽、颜真卿、张巡)今世富阳进士夏震武言之，亦足以见人心之同!即以江阴沙一事言，王予其地不过左次一朝，非有长年累世之恩也，而能使其民，像而祀之，百